Diari Oficial de la Generalitat Valenciana


Sumari del DOGV 5987, del 02-04-2009 (2009/3549)

Notificació de la resolució del recurs d'alçada, referència interna R-289/2008, a Jaime Ribes Tur.
--------------------------------------------------------------------------------------------------

### Dades del document

Número de DOGV
:   5987

Data del DOGV
:   02-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3549


Data del document
:   23-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-289/2008, a Jaime Ribes Tur. [2009/3549]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Jaime Ribes Tur, carrer Lope de Vega, número 35 (03222 Pego) la resolució del recurs d'alçada amb el número de referència interna R-289/08.  
Resolució  
Examinat el recurs d'alçada formulat per Jaime Ribes Tur, contra la resolució denegatòria del visat de contracte i del finançament convingut per a l'adquisició d'un habitatge usat (HU 217) relativa a l'expedient núm. 03/1T/1763/2007/102.  
Antecedents de fet   
Primer. Jaime Ribes Tur i María Teresa Vilanova Sastre, adquirents de l'habitatge siti a Pego (Alacant), a l'avinguda d'Alcoi, número 76, mitjançant escriptura de compravenda de data 2 de juliol de 2007, va presentar a l'Ajuntament de Dénia (Alacant) el dia 6 de juliol de 2007 sol·licitud de visat i de finançament convingut per a l'adquisició de l'esmentat habitatge.  
Segon. A la vista de la documentació que consta en l'expedient, i en virtut del que disposen els articles 11.4 del Reial decret 801/2005, d'1 de juliol, i article 6.1.e) del Decret 41/2006, de 24 de març, del Govern Valencià, la cap del Servei Territorial en data 15 d'abril de 2008 dicta una resolució denegatòria del visat i el finançament convingut, en quedar acreditat que la superfície útil de l'habitatge objecte de les ajudes supera la superfície útil màxima per a accedir a les ajudes financeres.  
Tercer. Contra l'esmentada resolució Jaime Ribes Tur interposa recurs d'alçada, amb les al·legacions que hi consten, i que es donen per reproduïdes en nom de la brevetat.   
Fonaments de dret   
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007 de 27 de juliol, del Consell (DOCV núm. 5566, de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableixen l'article 11.4 del Reial decret 801/2005 d'1 de juliol i l'article 6.1.e) del Decret 41/2006 de 24 de març del Govern Valencià, les superfícies útils màximes dels habitatges sense perjudici del que s'ha establit per a les actuacions de rehabilitació, no poden excedir les extensió següent: b) De 120 metres quadrats, quan es tracte de famílies nombroses... Per a accedir a les ajudes financeres als habitatges caldrà complir... art. 6.2.b) Habitatges usats: Família nombrosa de cinc membres: la superfície màxima que s'ha d'adquirir serà de 120 metres quadrats. No obstant això, si excedeix aquesta quantitat, la superfície útil podrà incrementar-se en 20 metres quadrats per cada membre més.  
IV. En el cas que ens ocupa, revisada la documentació que consta en l'expedient, es comprova que en l'escriptura pública de compravenda consta que l'habitatge té una superfície útil de 121,06 metres quadrats, per la qual cosa la resolució dictada pel Servei Territorial és correcta i adequada a dret.   
El recurrent aporta certificat tècnic expedit per arquitecte i visat pel corresponent col·legi professional en què consta que la superfície útil de l'habitatge és de 115,06 m². En l'escriptura pública de compravenda no consta la superfície útil de l'habitatge i en el cadastre figura com a superfície de l'habitatge 123 m², si bé aquests són construïts, per la qual cosa els útils són inferiors.   
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la proposta de resolució de l'Àrea de Plans d'Habitatge, resolc:  
Estimar el recurs d'alçada formulat per Jaime Ribes Tur contra la resolució del Servei Territorial d'Habitatge i Projectes Urbans d'Alacant, de data 15 d'abril de 2008, i retrotraure l'expedient per a la continuació d'aquest fins a la resolució.   
Contra aquesta resolució, que esgota la via administrativa, es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la notificació, segons els articles 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 23 d'octubre de 2008.- La directora general d'Habitatge i Projectes Urbans: M. Jesús Rodríguez Ortiz.